als_Latn dik_Latn sag_Latn
Eliza Hoxha përgëzon Erion Veliajn: Të lumtë që vlerëson atë që punon! Ne ende nderojmë vetëm të vdekurit!
Mbrëmjen e kaluar, i ftuar në “E diela shqiptare”, kryebashkiaku Erion Veliaj ka vlerësuar si personalitete të vitit punonjës të zakonshëm, por që kanë punuar me zell gjatë vitit 2016. Një administrator pallati, një shofer autobus, një elektricist publik dhe një punonjës i gjelbërimit kanë marrë titullin “Personalitet i vitit” nga Veliaj. Këngëtarja Eliza Hoxha e ka duartrokitur gjestin e kryebashkiakut si një veprim të mirë, stimulues dhe pozitiv. Gjithashtu, këngëtarja ka vlerësuar këtë iniciativë, e cila mbështet dhe përgëzon njerëzit që punojnë dhe janë produktivë, duke theksuar se vlerësimi i tyre është me të vërtetë gjë e mirë pasi shumica sot vazhdojnë të vlerësojnë vetëm ata artistë apo persona që janë ndarë nga jeta.
“Erion Veliaj i paska zgjedhur personalitetet e vitit… Dhe ata janë punëtorë publikë, shofer autobusi, elektricist publik, administratore pallati etj. të vlerësuar për punën e mirë që kanë bërë në/për qytetin e tyre!
Kjo është e vetmja mënyrë me e stimulu të mirën dhe mos me u dhënë hapësirë publike marrive e budallakive që s’po mundemi me i qel sytë prej tyre.
Duke e vlerësuar atë që punon mirë, që kontribuon për qytetin, që ka përgjegjësi publike… ne krijojmë modele të mira për të rinjtë dhe shoqërinë… ne krijojmë dhe konfirmojmë mundësinë që të punosh, të kontribuosh, të jesh i mirë ia vlen gjithmonë!
Eh po… Ne ende nderojmë vetëm të vdekurit dhe komercin në KS.
GËZUAR!”- shkruan Eliza në Facebook./Blitz.al/
als_Latn als_Latn als_Latn als_Latn als_Latn als_Latn als_Latn